U G O V O R broj ....................

#### o privremenom priključenju na distributivnu mrežu

**I UGOVORNE STRANE**:

*Varijanta a) pravno lice*

*Naziv pravnog lica (firma)*

1.

*Općina i adresa*

Identifikacioni broj: ......................................... PDV broj...................................

koga zastupa .......................................... *(ime i prezime, funkcija*)...............

(u daljem tekstu: Krajnji kupac)

*Varijanta b) za fizička lica*

*Ime i prezime*

*1.*

*Općina i adresa*

Broj lične karte/pasoša: ......................................... Izdata/izdat dana ...............

Identifikacioni broj kupca (EPID): .........................................

(u daljem tekstu: Krajni kupac)

2. Javno preduzeće Elektroprivreda Bosne i Hercegovine d.d. - Sarajevo, Podružnica "Elektrodistribucija", .........*(naziv podružnice*)........., …. (*adresa)… ,* koju zastupa ………......................, direktor *(v.d. direktora),* kao Operator distributivne mreže (u daljem tekstu: ODS)

##### II PREDMET UGOVORA

Član 1.

*Varijanta a)-priključak na NN*

Predmet Ugovora je uređenje međusobnih odnosa ugovornih strana u postupku privremenog priključenja na distributivnu mrežu do isključenja i demontaže priključka po prestanku potrebe za privremenim priključkom, a najduže šest mjeseci od dana priključenja.

Priključenje se izvodi na naponskom nivou .............. kV, a odobrena priključna snaga iznosi ........... kW, u skladu sa uslovima iz Elektroenergetske saglasnosti, broj ............................., izdatoj dana ................ godine, koja je data u prilogu i čini sastavni dio ovog Ugovora.

*Varijanta b)-priključak gradilišta na NN*

Predmet Ugovora je uređenje međusobnih odnosa ugovornih strana u postupku privremenog priključenja gradilišta na distributivnu mrežu do isključenja i demontaže priključka po prestanku potrebe za privremenim priključkom, a najduže do dobijanja upotrebne dozvole za objekat.

Priključenje se izvodi na naponskom nivou .............. kV, a odobrena priključna snaga iznosi ........... kW u skladu sa uslovima iz Elektroenergetske saglasnosti, broj: ............................., izdatoj dana ................ godine, koja je data u prilogu i čini sastavni dio ovog Ugovora.

*Varijantac)-priključak gradilišta na SN*

Predmet Ugovora je uređenje međusobnih odnosa ugovornih strana u postupku privremenog priključenja gradilišta na distributivnu mrežu do isključenja i demontaže priključka po prestanku potrebe za privremenim priključkom, a najduže do dobijanja upotrebne dozvole za objekat

Priključenje se izvodi na naponskom nivou .............. kV, a odobrena priključna snaga iznosi ........... kW.

Elektroenergetski objekti koji su predmet ovog Ugovora su: .....(*obavezno nabrojati sve objekte koji se grade i/ili rekonstruišu za potrebe privremenog priključenja uključivo i priključak objekta; npr. SN priključni dalekovod(i) u dužini ..... km, transformatorska stanica 10(20)/0,4 kV sa SN postrojenjem, transformatorom i NN postrojenjm, niskonaponski priključak ...)* i nalaze se na lokaciji ......*(grad/općina* ).........., a bliži podaci o elektroenergetskim objektima dati su u Elektroenergetskoj saglasnosti, broj: ............................., izdatoj dana ................ godine, koja je data u prilogu i čini sastavni dio ovog Ugovora.

Član 2.

Ugovorne strane su saglasne da će, u skladu sa uslovima iz Elektroenergetske saglasnosti iz člana 1. ovog Ugovora, ODS izgraditi privremeni priključak, izvršiti privremeno priključenje na distributivnu mrežu i po podnošenju zahtjeva za isključenje, izvršiti isključenje i demontažu privremenog priključka.

*Varijanta a) (Privremeni priključak)*

###### III TROŠKOVI PRIKLJUČENJA

**Član 3.**

Troškovi priključenja se, u skladu s Pravilnikom o metodologiji za izračunavanje naknada za priključenje i definisanje rokova i uslova za priključak na distributivnu mrežu, sastoje od troškova za montažu i demontažu priključnog voda od mjernog mjesta do tačke priključka na distributivnoj mrežu.

Troškovi za montažu i demontažu priključnog voda od mjernog mjesta do tačke priključka na distributivnoj mreži iznose:

|  |  |  |
| --- | --- | --- |
| Iznos bez PDV: | 0.000,00 | KM |
| Iznos PDV: | 0.000,00 | KM |
| Ukupan iznost: | 0.000,00 | KM |

(slovima: .................... ................................................................KM)

###### Predračun troškova priključenja je dat u prilogu i čini sastavni dio Ugovora.

Troškovi priključenja su određeni u skladu sa članom 33. Pravilnika o metodologiji za izračunavanje naknada za priključenje i definisanje rokova i uslova za priključak na distributivnu mrežu, Pravilnikom o mjernom mjestu, Cjenovnikom usluga i drugim aktima JP Elektroprivreda BiH d.d.- Sarajevo.

Porez na dodatu vrijednost je izračunat u skladu sa Zakonom o porezu na dodatu vrijednost („Službeni glasnik BiH”, broj 09/05, 35/05 i 100/08).

*Varijanta b) (Gradilišni priključak)*

###### III NAKNADA ZA PRIKLJUČENJE

**Član 3.**

Naknada za priključenje se, u skladu s Pravilnikom o metodologiji za izračunavanje naknada za priključenje i definisanje rokova i uslova za priključak na distributivnu mrežu, sastoji od 10 % ukupne vrijednosti naknade za priključak i troškova za izradu i demontažu priključnog voda od mjernog mjesta do tačke priključka na distributivnoj mrežu, isključenja i demontaže privremenog priključka.

10 % ukupne vrijednosti naknade za priključak iznosi:

|  |  |  |
| --- | --- | --- |
| Iznos bez PDV: | 0.000,00 | KM |
| Iznos PDV: | 0.000,00 | KM |
| Ukupan iznost: | 0.000,00 | KM |

(slovima: .................... ................................................................KM)

Troškovi za montažu i demontažu priključnog voda od mjernog mjesta do tačke priključka na distributivnoj mreži iznose:

|  |  |  |
| --- | --- | --- |
| Iznos bez PDV: | 0.000,00 | KM |
| Iznos PDV: | 0.000,00 | KM |
| Ukupan iznost: | 0.000,00 | KM |

(slovima: .................... ................................................................KM)

###### Predračun naknade za priključenje je dat u prilogu i čini sastavni dio Ugovora.

Iznos naknade za priključenje je određen u skladu sa članom 45. Opštih uslova za isporuku električne energije, Pravilnikom o metodologiji za izračunavanje naknada za priključenje i definisanje rokova i uslova za priključak na distributivnu mrežu, Pravilnikom o mjernom mjestu, Odlukom o utvrđivanju iznosa prosječnih vrijednosti investicija elektroenergetskih objekata distributivne mreže i jediničnih iznosa naknada za priključenje krajnjih kupaca/proizvođača na distributivnu mrežu, Odlukom FERK-a o davanju saglasnosti Javnom preduzeću Elektroprivreda Bosne i Hercegovine d.d. – Sarajevo na jedinične iznose naknada za priključenje na distributivnu mrežu, Cjenovnikom usluga i drugim aktima JP Elektroprivreda BiH d.d.- Sarajevo.

Porez na dodatu vrijednost je izračunat u skladu sa Zakonom o porezu na dodatu vrijednost („Službeni glasnik BiH”, broj 09/05, 35/05 i 100/08).

Za gradilišni priključak koji se koristi duže od šest mjeseci, za svakih naredni šest mjeseci, naknada se povećava za 10 % ukupne vrijednosti naknade za priključak, što će se regulisati aneksom na ovaj Ugovor.

Krajnji kupac, koji je ujedno i vlasnik priključka, obavezan je da riješi imovinsko - pravne odnose i plati sve troškove koji nastanu u postupku sticanja prava građenja i sticanja prava služnosti (troškovi rješavanja imovinsko-pravnih odnosa) radi izgradnje privremenog priključka.

###### IV USLOVI I NAČIN PLAĆANJA

**Član 4.**

*Varijanta b) (privremeni priključak)*

Troškove priključenja iz člana 3. ovog Ugovora Krajnji kupac će uplatiti u punom jednokratnom iznosu na račun JP Elektroprivreda BiH d.d.-Sarajevo, Podružnica „Elektrodistribucija“, *.....(naziv podružnice)........* najkasnije u roku od deset (10) dana od dana stupanja na snagu ovog Ugovora.

*Varijanta b) (gradilišni priključak)*

Naknadu za priključenje iz člana 3. ovog Ugovora Krajnji kupac će uplatiti u punom jednokratnom iznosu na račun JP Elektroprivreda BiH d.d.-Sarajevo, Podružnica „Elektrodistribucija“, *.....(naziv podružnice)........* najkasnije u roku od deset (10) dana od dana stupanja na snagu ovog Ugovora.

##### V ROKOVI

Član 5.

*Varijanta a i b) –priključak na NN*

Priključak će biti izgrađen u roku ne dužem od ............ dana od dana uplate naknade za priključenje.

ODS će priključiti objekat iz člana 1. ovog Ugovora na distributivnu mrežu kada se završi izgradnja priključka i Krajnji kupac dostavi ODS-u sljedeće dokumente:

1. atest o ispravnosti električnih instalacija i/ili zapisnik o pregledu i ispitivanju elektroenergetskih postrojenja, uređaja i elektroinstalacija,
2. pravosnažno odobrenje za građenje za objekat ili potvrdu/stručno mišljenje nadležnog organa da za predmetni objekat, u skladu sa zakonom, nije potrebno odobrenje za građenje,
3. upotrebnu dozvolu, ako zakon propisuje obavezu pribavljanja iste,
4. zaključen ugovor o korištenju distributivne mreže,
5. zaključen ugovor o snabdijevanju električnom energijom.

U slučaju da se radi o priključenju gradilišta Krajnji kupac je dužan dostaviti ODS-u pravosnažno odobrenje za građenje za objekat ili odobrenje za pripremne radove za gradilište ili potvrdu/stručno mišljenje nadležnog organa da za predmetni objekat, u skladu sa zakonom, nije potrebno odobrenje za građenje.

Rok za priključenje objekta na distributivnu mrežu ne može biti duži od deset dana od dana ispunjenja uslova iz stava 2) i stava 3) ovog člana Ugovora.

U rok utvrđen u stavu 1) ovog člana ne računaju se zastoji u aktivnostima na koje ODS nije mogao uticati (odobrenja za trasu/lokaciju i za građenje elektroenergetskih objekata, rješavanje imovinsko-pravnih odnosa, pribavljanje saglasnosti za prokopavanje javnih površina i sl.), o čemu je ODS dužan pravovremeno obavijestiti Krajnjeg kupca.

Ugovorne strane su saglasne da se u slučaju nastanka okolnosti navedenih u prethodnom stavu ovog člana ili drugih opravdanih okolnosti koje sprječavaju ODS da izvrši obaveze iz ovog Ugovora u roku iz stava 1) ovog člana (npr. postupak javne nabavke i sl.), izradi aneks na ovaj Ugovor, kojim će se utvrditi novi rokovi ili novi tehnički uslovi priključenja sa novim rokovima ili raskine ovaj Ugovor.

ODS će izvršiti isključenje i demontažu privremenog priključka, nakon što Krajnji kupac podnese zahtjev za isključenje i demontažu privremenog priključka.

*Varijanta c) –priključak na SN*

Priključak će biti izgrađen u roku ne dužem od ..............dana od dana kada Krajnji kupac izvrši uplatu naknade za priključenje u skladu s članom 4. ovog Ugovora.

ODS će priključiti objekat iz člana 1. ovog Ugovora na distributivnu mrežu kada se završi izgradnja priključka i Krajnji kupac dostavi ODS-u sljedeće dokumente:

1. atest o ispravnosti električnih instalacija i/ili zapisnik o pregledu i ispitivanju elektroenergetskih postrojenja, uređaja i elektroinstalacija,
2. pravosnažno odobrenje za građenje za objekat ili potvrdu/stručno mišljenje nadležnog organa da za predmetni objekat, u skladu sa zakonom, nije potrebno odobrenje za građenje,
3. upotrebnu dozvolu, ako zakon propisuje obavezu pribavljanja iste,
4. zaključen ugovor o korištenju distributivne mreže,
5. zaključen ugovor o snabdijevanju električnom energijom.

U slučaju da se radi o priključenju gradilišta Krajnji kupac je dužan dostaviti ODS-u pravosnažno odobrenje za građenje za objekat ili odobrenje za pripremne radove za gradilište ili potvrdu/stručno mišljenje nadležnog organa da za predmetni objekat, u skladu sa zakonom, nije potrebno odobrenje za građenje.

Rok za priključenje objekta na distributivnu mrežu ne može biti duži od deset dana od dana ispunjenja uslova iz stava 2) i stava 3) ovog člana Ugovora.

U rok utvrđen u stavu 1) ovog člana ne računaju se zastoji u aktivnostima na koje ODS nije mogao uticati (odobrenja za trasu/lokaciju i za građenje elektroenergetskih objekata, rješavanje imovinsko-pravnih odnosa, pribavljanje saglasnosti za prokopavanje javnih površina i sl.), o čemu je ODS dužan pravovremeno obavijestiti Krajnjeg kupca.

Ugovorne strane su saglasne da se u slučaju nastanka okolnosti navedenih u prethodnom stavu ovog člana ili drugih opravdanih okolnosti koje sprječavaju ODS da izvrši obaveze iz ovog Ugovora u roku iz stava 1) ovog člana (npr. postupak javne nabavke i sl.), izradi aneks na ovaj Ugovor, kojim će se utvrditi novi rokovi ili novi tehnički uslovi priključenja sa novim rokovima ili raskine ovaj Ugovor.

ODS će izvršiti isključenje i demontažu privremenog gradilišnog priključka, u roku od .......... dana od dana kada Krajnji kupac podnese zahtjev za isključenje i demontažu privremenog priključka.

###### VI OBAVEZE UGOVORNIH STRANA

**Član 6.**

*Varijanta a) -priključak na SN*

Krajnji kupac se obavezuje da će:

1. Izraditi projektnu dokumentaciju za elektroenergetske objekte ili dijelove objekata : *(navesti objekte za koje treba izraditi projektnu dokumentaciju......npr. građevinski i elektro projekat transformatorske stanice, projekat dijela srednjenaponskog postrojenja od mjesta mjerenja, projekat niskonaponskog postrojenja i niskonaponskog razvoda u objektu koji se priključuje na distributivnu mrežu)*, a u svemu prema tehničkim propisima i standardima, tehničkim preporukama u distributivnoj djelatnosti JP Elektroprivreda BiH d.d. - Sarajevo.
2. Dostaviti ODS-u na uvid projektnu dokumentaciju iz prethodne tačke,
3. Izvršiti nabavku materijala i opreme i izvršiti sve potrebne radove na objektima iz tačke 1),
4. Učestvovati u nadzoru tokom izvođenja radova koji su obaveza Krajnjeg kupca,
5. Učestvovati u tehničkom pregledu elektroenergetskih objekata i priključka u postupku dobijanja upotrebne dozvole za elektroenergetske objekte iz tačke 1),
6. ODS-u predati upotrebnu dozvolu ili investiciono-tehničku dokumentaciju (atestnu dokumentaciju, protokole/izvještaje o ispitivanjima električnih i gromobranskih instalacija i ostalo) za objekte ili dijelove objekata koji su prema Ugovoru obaveza Krajnjeg kupca,
7. Po prestanku potrebe za privremenim gradilišnim priključkom, ODS-u podnijeti zahtjev za isključenje i demotažu istog.

ODS se obavezuje da će:

1. Izraditi projektnu dokumentaciju za sljedeće elektroenergetske objekte ili dijelove objekata: *(navesti objekte za koje treba izraditi projektnu dokumentaciju......npr. projekat srednjenaponskih priključnih vodova, projekat prilagođenja srednjenaponskog postrojenja u transformatorskoj stanici do mjesta mjerenja uključujući i mjerno mjesto, a prema uslovima definisanim u Prethodnoj elektroenergetskoj saglasnosti*), u svemu prema tehničkim propisima i standardima, tehničkim preporukama u distributivnoj djelatnosti JP Elektroprivreda BiH d.d. - Sarajevo.
2. Utvrditi tehnički opis i specifikaciju opreme u mjernom ormaru,
3. Izvršiti pregled projektne dokumentacije za elektroenergetske objekte ili dijelove objekata koju je dostavio Krajnji kupac,
4. Riješiti imovinsko-pravne odnose za sve elektroenergetske objekte koji su obaveza ODS-a,
5. Obezbijediti urbanističku saglasnost, odobrenje za građenje i druge dokumente potrebne za gradnju elektroenergetskih objekata koji su obaveza ODS-a,
6. Izvršiti nabavke materijala i opreme i izvršiti građevinske i elektromontažne radove na elektroenergetskim objektima ili dijelovima objekata, koji su obaveza ODS-a,
7. Vršiti nadzor u toku izvođenja radova na objektima koji su obaveza ODS-a,
8. Organizovati interni tehnički pregled, ispitivanja i puštanja u rad izgrađenih elektroenergetskih objekta, koji su obaveza ODS-a,
9. Podnijeti zahtjev i učestvovati u tehničkom pregledu elektroenergetskih objekata i priključka,
10. Izvršiti isključenje i demontažu privremenog priključka, nakon podnesenog zahtjeva za isključenje od strane Krajnjeg kupca.

*Treći stav i dalje - za sve varijante*

Ugovorne strane su saglasne da se nakon priključenja na distributivnu mrežu, u skladu s ovim Ugovorom, obostrano potpiše zapisnik o izvršenom priključenju i stanju brojila.

Ugovorne strane su saglasne da se nakon podnesenog zahtjeva za isključenje i demontažu privremenog priključka od strane Krajnjeg kupca obostrano potpiše zapisnik o isključenju privremenog priključka i stanju brojila nakon isključenja.

ODS će vršiti mjerenje isporučene električne energije tokom trajanja privremenog priključka od dana priključenja do dana isključenja, u slučaju da trajanje privremenog priključka bude manje od 30 dana.

Ugovorne strane su saglasne da se u slučaju trajanja privremenog priključka duže od 30 dana vrši mjesečno mjerenje isporučene električne energije, te da ODS dostavi podatke o mjerenju nadležnom snabdjevaču radi ispostave fakture za isporučenu električnu energiju.

Ugovorne strane su saglasne da će ODS-a, na osnovu obostrano potpisanog zapisnika o izvršenom priključenju i stanju brojila ili zapisnika o isključenju privremenog priključka i stanju brojila nakon isključenja, dostaviti podatke nadležnom snabdjevaču radi ispostave fakture za isporučenu električnu energiju.

U slučaju da Krajnji kupac namjerava koristiti gradilišni priključak duže od šest mjeseci, obavezan je 30 dana prije isteka navedenog roka ODS-u podnijeti zahtjev za produženje roka korištenja gradilišnog priključka i zaključiti aneks na ovaj Ugovor.

**VII VIŠA SILA**

**Član 7.**

Ni jedna strana nije odgovorna za neispunjenje ugovorenih obaveza ukoliko je izvršenje tih obaveza spriječeno višom silom.

Pod višom silom se podrazumijevaju događaji i okolnosti koje se nisu mogle predvidjeti u vrijeme zaključenja ugovora, izbjeći ili otkloniti u toku realizacije istog i koje onemogućavaju izvršenje ugovornih obaveza, a pod uslovom da iste ne podrazumijevaju krivicu ili nemar ugovorne strane.

Pod događajima i okolnostima iz prethodnog stava smatraće se naročito: rat, poplava, požar, generalni štrajk i slični događaji.

Ukoliko dođe do pojave događaja i okolnosti koje se u smislu ovog Ugovora mogu smatrati višom silom, ugovorna strana koja se poziva na višu silu, je dužna na način koji je u datoj situaciji jedino moguć, odmah obavijestiti drugu ugovornu stranu o tom stanju i njegovim uzrocima, a najkasnije u roku od tri dana od dana nastanka više sile uputiti obavijest drugoj ugovornoj strani i pisanim putem.

Ugovorna strana koja se poziva na višu silu će nastaviti sa izvršavanjem svojih obaveza iz Ugovora sve dok je to u razumnoj mjeri izvodivo.

U slučaju nastupanja događaja i okolnosti koji se mogu smatrati višom silom u smislu ovog člana Ugovora, nemogućnost ugovorne strane da ispuni bilo koju od svojih ugovornih obaveza neće se smatrati razlogom za raskid ugovora ili neispunjavanjem ugovorne obaveze, ukoliko je:

1. preduzela sve potrebne mjere predostrožnosti i potrebnu pažnju, kako bi izvršila svoje obaveze u rokovima i pod uslovima iz ovog Ugovora i
2. obavijestila drugu ugovornu stranu o nastupanju više sile na način definisan u stavu 4) ovog člana Ugovora i preduzetim mjerama na otklanjanju štetnih posljedica dejstva više sile.

**VIII OSTALE ODREDBE**

##### Član 8.

ODS i Krajnji kupac će radove iz Ugovora izvesti u skladu sa uslovima iz izdate Elektroenergetske saglasnosti, tehničkim propisima i standardima, kao i tehničkim preporukama u elektrodistributivnoj djelatnosti JP Elektroprivreda BiH d.d.-Sarajevo.

**Član 9.**

Krajnji kupac preuzima obavezu da interne električne instalacije na terenu, odnosno sve električne instalacije iza mjesta mjerenja, izvede, koristi i zaštiti u skladu sa zakonskim propisima iz ove oblasti, te ODS-u dostavi atest o ispravnosti unutrašnjih instalacija.

Krajnji kupac preuzima obavezu da obezbijedi zaštitu internih instalacija od dodira i neovlaštenog pristupa.

**Član 10***.*

Krajnji kupac će nakon okončanja potrebe za privremenim priključkom podnijeti zahtjev ODS-u za isključenje i demontažu privremenog priključka.

Ugovorne strane su saglasne da se priključenje na distributivnu mrežu i isključenje sa distributivne mreže potvrđuje obostrano potpisanim zapisnicima, na način detaljnije opisan u članu 6. ovog Ugovora.

**Član 11.**

Ugovorne strane su saglasne da međusobne obaveze koje nisu regulisane ovim Ugovorom rješavaju u skladu sa Zakonom o električnoj energiji u Federaciji BiH, Opštim uslovima za isporuku električne energije, te Pravilnikom o metodologiji za izračunavanje naknada za priključenje i definisanje rokova i uslova za priključak na distributivnu mrežu, Pravilnikom o mjernom mjestu i drugim aktima JP Elektroprivreda BiH d.d. - Sarajevo.

**Član 12.**

Ugovorne strane su saglasne da će u slučaju prouzrokovanja štete, u toku realizacije ovog Ugovora, drugoj ugovornoj strani istu nadoknaditi.

**Član 13.**

Ovaj Ugovor može prestati:

1. sporazumnim raskidom,
2. jednostranim raskidom, na način propisan zakonom i ovim Ugovorom i
3. nastupom drugih okolnosti za prestanak ugovora u skladu sa važećim zakonima.

Ovaj Ugovor može biti raskinut iz sljedećih razloga:

1. na osnovu sporazuma ugovornih strana,
2. jednostranim raskidom jedne od ugovornih strana u slučaju da druga ugovorna strana ne ispunjava obaveze iz Ugovora u utvrđenim rokovima i na utvrđeni način,
3. ako poslije zaključenja ugovora nastupe okolnosti koje otežavaju ispunjenje obaveza jedne od ugovornih strana,
4. drugih razloga u skladu sa važećim zakonima.

Pravo na raskid ugovora zadržavaju obje ugovorne strane u slučaju da jedna od ugovornih strana ne ispunjava svoje ugovorne obaveze.

Ugovorna strana koja pokreće postupak za raskid ugovora iz razloga navedenog u stavu 2) tačka b) ovog člana Ugovora, obavezna je prije podnošenja zahtjeva za raskid ugovora dostaviti pisanu opomenu drugoj ugovornoj strani o neizvršavanju obaveza sa dodatnim rokom za ispunjenje tih obaveza.

Dodatni rok iz prethodnog stava ovog člana Ugovora ne može biti duži od 30 dana.

U slučaju da ugovorna strana koja ne ispunjava obaveze iz Ugovora u utvrđenim rokovima i na utvrđeni način, ni u ostavljenom roku ne ispuni obaveze iz Ugovora, ovaj Ugovor se smatra raskinutim.

**Član 14.**

Raskidom ovog Ugovora ugovorne strane su oslobođene svojih obaveza, izuzev obaveze za naknadu eventualne štete.

U slučaju raskida ovog Ugovora, ODS je obavezan izvršiti povrat uplaćenog iznosa po ovom Ugovoru, u roku od 30 dana od dana raskida Ugovora, bez obračuna kamata.

ODS će zadržati dio uplaćenog iznosa na ime troškova nastalih realizacijom obaveza iz ovog Ugovoru do dana raskida Ugovora.

**IX ZAVRŠNE ODREDBE**

**Član 15.**

U slučaju potrebe za povećanjem priključne snage, Krajnji kupac ima obavezu da podnese zahtjev za izdavanje nove elektroenergetske saglasnosti i zaključi ugovore, u skladu s Opštim uslovima za isporuku električne energije.

**Član 16.**

Sve eventualne sporove ugovorne strane će rješavati prvenstveno sporazumno u duhu dobrih poslovnih odnosa i uzajamnog povjerenja.

U slučaju spora koji se ne može riješiti sporazumno, ugovorne strane su saglasne da je za rješavanje istih stvarno nadležan sud u ................. *(sjedište Podružnice).*

**Član 17.**

Sve izmjene ovog Ugovora mogu se vršiti isključivo i samo uz pisanu saglasnost ugovornih strana.

**Član 18.**

Ovaj Ugovor stupa na snagu danom potpisivanja od strane ovlaštenih lica ugovornih strana zaključenjem aneksa na Ugovor.

**Član 19.**

Ovaj Ugovor važi do isključenja privremeno priključenog objekta sa distributivne mreže.

**Član 20.**

Ugovor je sačinjen u dva (2) istovjetna primjerka od kojih svakoj ugovornoj strani pripada po jedan (1) primjerak.

|  |  |  |
| --- | --- | --- |
| ODS: |  | Krajnji kupac: |
| *(Funkcija)* |  | *za fizička lica* |
|  |  |  |
| *(Puno ime i prezime)* |  | *(Puno ime i prezime)* |
|  |  |  |
|  |  | *za pravna lica* |
|  |  | *(funkcija)* |
|  |  |  |
|  |  | *(Puno ime i prezime ovlaštene osobe)* |
|  |  |  |
| Mjesto i datum: |  | Mjesto i datum: |
| Broj: |  | Broj: |